Read in English . Resident fiċ-ċentru magħluq ta' Ħal Far tilef ħajtu dalgħodu fl-isptar Mater Dei wara li ddaħħal ferut. Il-Gvern fi stqarrija ħabbar din l-imwiet u qal li l-immigrant Sudaniż prova jaħrab u waqa' minn ċint żgħir (reċint). L-inċident seħħ għall-ħabta tal-5am. Kelliema għall-Ministeru għall-Intern qalet lil Newsbook.com.mt li ż-żgħażugħ kellu 19-il sena u kien ilu minn Ġunju jinżamm f'dan iċ-ċentru. Il-Ministeru għall-Intern qal li r-raġel ngħata assistenza medika mill-infermiera taċ-ċentru sakemm waslet l-ambulanza u ttieħed lejn l-isptar. Huwa ġie ċċertifikat mejjet għall-ħabta tal-11:15 ta' filgħodu. Il-Maġistrat tal-Għassa Marsianne Farrugia qed tmexxi inkjesta sabiex tistabbilixxi l-fatti marbuta ma' dan il-każ. .td_uid_3_5f52283df3933_rand.td-a-rec-img{text-align:left}.td_uid_3_5f52283df3933_rand.td-a-rec-img img{margin:0 auto 0 0}